אבישי לנדאו

אבישי לנדאו (נולד ב-29 באפריל 1950) הוא ישראלי העוסק בתחום הניהול. השתתף בפיתוח מודל ניהול על פי ערכים והיה שותף למהדורות בעברית של ספרים ומשחקים המבוססים על המודל.

==ביוגרפיה==
אבישי לנדאו נולד וגדל בנס ציונה, התגייס לצה"ל בשנת 1968 ושירת בחיל המודיעין ביחידת שדה. עם סיום שירותו למד לתואר ראשון באוניברסיטת בר-אילן ולתואר שני באוניברסיטת תל אביב (החוג ללימודי עבודה - התמחות: ניהול משאבי אנוש), וכן קורס שיווק שנתי, קורס אימון מתקדם.

במשך שנים רבות שימש כסגן נשיא לתחום משאבי אנוש בשורה של ארגונים עסקיים ידועים (תדיראן מוצרי צריכה, אביק, רים תעשיות, הוצאת מסדה ומפעלי דפוס פלאי, מפעל הטילים של תע"ש - מלט"ם) ובתפקידיו האחרונים כשכיר שימש גם כסגן נשיא לשירות הלקוחות.

במהלך השנים שימש כ"שופט-צד" - נציג מעסיקים בבית הדין לעבודה, כחבר בוועדת העבודה של התאחדות התעשיינים וכשופט בתחרויות ציבוריות: "תחרות המי"ל למצוינות בשירות" ותחרות "עובד ישראל" מטעם העיתון מעריב.

ללנדאו ישנם שלושה ילדים ושישה נכדים. אחיו הוא הפרופ' שמעון דולן.

==פעילות==
אבישי לנדאו עוסק בקידום הסמכות בינלאומיות בשיתוף פדרציית האימון הבינלאומית ICF, פיתוח משחקי ערכים ו"ארגז כלים מקצועי" לארגונים ולעולם החינוך והמשפחה (תוכנת ערכים, שאלוני ערכים), ספרי עיון בעברית, הרצאות פעילות וסדנאות ערכים חווייתיות, ייעוץ ארגוני ואימון, מייסד ומנהל את "המרכז לניהול ואימון על פי ערכים" המהווה נציגות בישראל של Gestion M.D.S. Inc ונשיאה פרופ' שמעון דולן.

לנדאו שותף למהדורות בעברית של הספרים: "מה שחשוב... בארגונים / ניהול על פי ערכים", דולן-לנדאו (2012) ו"מה שחשוב באימון / אימון על פי ערכים", דולן-לנדאו. היה שותף לפיתוח מודל "ניהוג משפחה על פי ערכים", מכון שינוי (נגה נברו-ענת גרתי), וכן שותף לפיתוח 4 משחקי ערכים לחו"ל ולישראל: "משחק הערכים" ( 2008), "The Value of Values" (2009), דולן-לנדאו, "El Valor de los Valores)" (2010), דולן - לנדאו, "מה שחשוב"... משחק ערכים (2012), לנדאו-דולן.

==ספרים ומודלים ניהוליים==
* "ניהול על פי ערכים" (2006) - פרופ' שמעון דולן-סלבדור גרסיה-אבישי לנדאו, מהדורה ראשונה בהוצאת ספרית גלובס.
* "ניהול על פי ערכים" (2009) - פרופ' שמעון דולן-סלבדור גרסיה-אבישי לנדאו, מהדורה שנייה בהוצאה אלקטרונית.
* מודל "ניהוג משפחה על פי ערכים" - (2010) - אבישי לנדאו בשיתוף מכון שינוי (ד"ר נגה נברו וענת גרתי)
* "מה שחשוב... באימון" (2012) - פרופ' שמעון דולן-אבישי לנדאו.
* "האריה, מרבד הקסמים ואיי הערכים" (2015) - ספר ילדים. פרופ' שמעון דולן-נהריקה סינג-אבישי לנדאו.
* "מה שחשוב... בארגונים" - פרופ' שמעון דולן-אבישי לנדאו. * ייצא במרוצת שנת 2022

==פיתוח משחקי ערכים==
* "The Value of Values" משחק לארגונים (2009) - עברית, אנגלית, ספרדית, צרפתית, פורטוגזית
* "El Valor de los Valores" משחק המיועד למרכז אמריקה (2010) - ספרדית
* "מה שחשוב... משחק ערכים" (2012) - עברית, אנגלית * נמכר בסטימצקי ובצומת ספרים
* "מה שחשוב... משחק ערכים" (2015) - עברית, אנגלית, ערבית, רוסית, אמהרית * נמכר בסטימצקי ובצומת ספרים
* "The Value of Values" * לא בישראל - (2015) - אנגלית, ספרדית, צרפתית, פורטוגזית, גרמנית, איטלקית ושפות נוספות

==קישורים חיצוניים==

* 
* [http://www.values-center.co.il/ אתר המרכז הישראלי לערכים בניהולו של אבישי לנדאו]
* [https://www.facebook.com/IsraelValuesCenter/ אבישי לנדאו בפייסבוק]
* [http://www.helt.co.il/12_20.htm אבישי לנדאו באוצר הספרות העברית מבית מוטיב]
* [https://web.archive.org/web/20120629084958/http://www.booku.co.il/mbv/ על הספר "ניהול על פי ערכים]
* [https://web.archive.org/web/20120103085710/http://machonshinui.co.il/page.asp?tsys=zzz1 מכון שינוי - המרכז הישראלי לתהליכי שינוי במשפחה, בפרט ובארגון (גליל ים הרצליה)]
* [https://radio.eol.co.il/allseries/asimonim/imun-arachim/ ראיון בתוכנית "אסימונים" עם ענת קלו-נברון, רדיו מהות החיים]
* [https://www.youtube.com/watch?v=OfPTWk-LiOs ראיון ברדיו קול הים האדום]
* 
* [https://web.archive.org/web/20120629104136/http://boker.nana10.co.il/Article/?ArticleID=690473&sid=187 הפסיכולוגית איילת פדה גולדשטיין על כח הקניה הנשי והמחשתו באמצעות משחק The Value of Values בתוכניתה של שירה פליקס "המקצוענים", ערוץ 10]
* [http://kolhamartzim.co.il/main.asp?cat=members&sCat=member&member_id=1034&sel_nav1=86 מופיע בקול המרצים]

==הערות שוליים==

קטגוריה:חוקרי ניהול
קטגוריה:יזמים ישראלים
קטגוריה:סופרים ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1950